Christopher Blom (1739–1803)

Christopher Christophersen Blom (født 1739 på Bjåland i Lårdal, død 1. oktober 1803 i Skien) var en norsk skipsfører, skipsreder og kjøpmann i Skien.

Han tilhørte slekten Blom og var sønn av lensmann i Lårdal Christopher Christophersen Blom (1703–1757) og sønnesønn av lensmann Christopher Fredriksen Blom. Hans yngre bror var skipsreder og kjøpmann i Skien Hans Christophersen Blom (f. 1744).

Han dro til sjøs og var i 1770 blitt skipper i Skien, og førte skip eid av Jacob Cudrio i Langesund. Senere slo han seg ned som kjøpmann i Skien, hvor han ble meget velstående. Der bodde han i den såkalte Christopher Bloms gård i Prinsens gate, på skrått overfor Altenburggården.

Slektningen Ole Paus, som var sønn av hans fetter, ble som barn tatt opp i huset hos Christopher Blom og lært opp i skipperyrket av ham.

Referanser

Kategori:Norske skipsredere
Kategori:Personer fra Tokke kommune
Kategori:Personer fra Skien kommune
Kategori:Skiens historie
Kategori:Artikler i sjøfart-prosjektet